► Ինքնաթիռի պարգևած հրաշքներից մեկն էլ այն է, որ դրա շնորհիվ դուք միանգամից առեղծվածի գիրկն եք սուզվում։ Ձեզ կենսաբանության ուսանող եք զգում, իսկ ինքնաթիռի լուսանցույցի ետևում վխտում է մարդկային կյանքերի մրջնանոցը, և դուք սառը հայացքով դիտում եք հարթավայրի վրա տեղակայված քաղաքները՝ ծվարած աստղաձև ճանապարհների կենտրոնում, որոնք արյունատար անոթների նման դաշտերի կենարար հեղուկը հասցնում են քաղաքներին։